Държавен вестник, бр. 98, 2010 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  98
на дейност производство, внос, търговия на 
едро или дребно с лекарствени продукти или 
работят на трудов договор в тези дружества.“
3. В чл. 24:
а) създава се нова т. 8:
„8. заплащане на дейностите по диагностика 
и лечение на злокачествени заболявания и на 
болни с бъбречна недостатъчност на диализно 
лечение, включително осигуряването на ле­
карствени продукти и медицински изделия за 
тези заболявания, както и други медицински 
дейности, определени в нормативен акт;“
б) досегашната т. 8 става т. 9.
4. В чл. 26:
а) в ал. 1, т. 1 думата „пет“ се заменя с 
„десет“;
б) алинея 2 се изменя така:
„(2) Със средствата от резерва се плащат 
разходи в случай на значителни отклонения 
от равномерното разходване на средствата или 
на териториален дисбаланс в потреблението 
на медицинска помощ, както и дейности, 
способстващи механизмите на разплащане и 
качеството на медицинската помощ.“
5. В чл. 37:
а) в ал. 1, т. 1 след думите „установена за 
страната“ се поставя точка и текстът до края 
се заличава;
б) алинея 5 се отменя.
6. В чл. 45:
а) създава се нова ал. 9:
„(9) За лекарствените продукти, включени 
в Позитивния лекарствен списък по чл. 262, 
ал. 4, т. 1 от Закона за лекарствените продук­ти 
в хуманната медицина, НЗОК може да договаря 
с притежателите на разрешенията за употреба 
или с техни упълномощени представители 
отстъпки от стойността, на която се заплаща 
от НЗОК съответният лекарствен продукт, 
при условия, критерии и ред, определени с 
наредбата по ал. 8.“;
б) досегашните ал. 9 и 10 стават съответно 
ал. 10 и 11.
7. В чл. 59 ал. 11 се изменя така:
„(11) Директорът на съответната районна 
здравноосигурителна каса прекратява догово­
рите с изпълнителите на медицинска помощ 
в следните случаи:
1. при отчитане на дейност, която не е 
извършена – частично, за съответната кли­
нична пътека или за съответния пакет по 
специалност от основния пакет специализи­
рана извънболнична медицинска помощ, по 
която е отчетена дейността;
2. при повторно отчитане на дейност, раз­
лична от тази по т. 1, която не е извършена, 
като договорът се прекратява изцяло.“
8. В чл. 80г, ал. 2 думите „пътуването и 
пребиваването им в държава – членка на Ев­
ропейския съюз,“ се заменят с „временното 
им пребиваване в държава – членка на Ев­
ропейския съюз, държавите от Европейското 
икономическо пространство и Конфедерация 
Швейцария“.
9. В преходните и заключителните разпо­
редби се създават § 12а и 12б:
„§ 12а. (1) Разпоредбата на чл. 24, т. 8 се 
прилага до 31 декември 2011 г.
(2) За срока по ал. 1 дейностите по чл. 24, 
т. 8 се заплащат при условия и по ред, опре­
делени в Закона за бюджета на Националната 
здравноосигурителна каса за 2011 г.
§ 12б. (1) За осъществяване на дейности­
те, предвидени в този закон, през 2011 г. се 
прилагат Национален рамков договор за ме­
дицинските дейности и Национален рамков 
договор за денталните дейности, сключени в 
срок до 31 декември 2010 г. при условията и 
по реда на чл. 54 и 55. 
(2) В случай че не бъдат подписани на­
ционалните рамкови договори по ал. 1, през 
2011 г. се прилага Националният рамков 
договор за 2010 г. с изключение на обемите, 
цените и методиките за остойностяване и за 
заплащане на медицинската помощ, приети 
по реда на чл. 55в.“
§ 12. В Закона за лекарствените продукти 
в хуманната медицина (обн., ДВ, бр. 31 от 
2007 г.; изм., бр. 19 от 2008 г.; Решение № 5 
на Конституционния съд от 2008 г. – бр. 65 
от 2008 г.; изм., бр. 71 от 2008 г., бр. 10, 23, 
41, 88 и 102 от 2009 г. и бр. 59 от 2010 г.) в 
чл. 262, ал. 4, т. 4 думите „редки заболявания“ 
се заличават.
§ 13. В Закона за трансплантация на органи, 
тъкани и клетки (обн., ДВ, бр. 83 от 2003 г.; 
изм., бр. 88 от 2005 г., бр. 71 от 2006 г., бр. 36 
и 41 от 2009 г.) в чл. 16 се правят следните 
изменения и допълнения:
1. Създава се нова ал. 3:
„(3) Лекарствените продукти, предназна­
чени за лечението на състояния след транс­
плантация, се заплащат от Националната 
здравноосигурителна каса по реда на Закона 
за здравното осигуряване.“
2. Досегашните ал. 3 и 4 стават съответно 
ал. 4 и 5.
§ 14. Изпълнението на закона се възлага 
на Надзорния съвет и на управителя на Наци­
оналната здравноосигурителна каса, както и 
на изпълнителния директор на Националната 
агенция за приходите в частта за събиране 
на здравноосигурителните вноски.
§ 15. Законът влиза в сила от 1 януари 
2011 г. с изключение на § 10, който влиза в 
сила от деня на обнародването му в „Държа­
вен вестник“.
Законът е приет от 41-ото Народно събра­
ние на 30 ноември 2010 г. и е подпечатан с 
официалния печат на Народното събрание.
Председател на Народното събрание: 
Цецка Цачева
9934